La Casona del Patio i Tenerife, Spanien | Eliza was here
Sjove aktiviteter ved indkvarteringen
Solbadpå din private terrasse
Søde dyr ved indkvarteringen
Da jeg på en vandretur i bjergene i Masca-regionen på Tenerife holder et lille hvil for at puste lidt ud, får jeg i det fjerne øje på en mand på hesteryg. Han kommer ridende i min retning. “Buenas dias!” Hesten stopper op et øjeblik for at snuse til min jakkelomme, hvor jeg stadig har et stykke brød liggende. Hestens ejer sender mig et stort smil. “Min hest er ligesom sin ejer, den er altid på udkig efter en lækkerbisken!” Vi falder i snak, og jeg får hurtigt at vide, at den venlige rytter hedder Enrique. Da jeg fortæller ham, at jeg kan forstille mig, at det må være en fantastisk oplevelse at udforske omgivelserne på hesteryg, inviterer han mig med det samme på en rundvisning på sit hotel lige i nærheden. Hvor han også har flere heste...
Jeg føler det i samme øjeblik, vi ankommer til La Casona Del Patio: Der er masser af ro og plads. Stemningen er hyggelig og afslappet, så man føler sig langt borte fra den beboede verden. Det jeg lægger mest mærke til, er at hestene bliver passet med stor omsorg og kærlighed. De 5 heste og ponyen er tydeligvis vant til at omgås mennesker, for de vender allerede hovederne imod mig for at få et kærligt klap, da jeg kommer forbi staldene. Men Enrique har endnu en overraskelse i baghånden. Han viser vej hen til en lille bygning og lukker en trædør op. Jeg får øje på en jacuzzi og en sauna. Der lyder beroligende akustisk musik i baggrunden, og hele rummet dufter af en skøn, frisk wellness-agtig duft. “Vil du først have en tur på en af hestene, eller vil du hellere starte med en times afslapning i vores spa?” Enrique sender mig et skråt blik, og jeg føler, at han kan læse mine tanker. “Det tænkte jeg nok. Vi ses om en times tid, Eliza!”
La Casona Del Patio har 22 værelser, der ligger fordelt over 1. sal og stueetagen. Bygningen er opført omkring en typisk kanarisk patio. Har du lyst til en ridetur, kan du booke den ved receptionen. Der er en pony til børnene. Hvis du booker en ferie mellem d. 20. marts og d. 31. april, får I to timer ridetur gratis ved Santiago del Teide, for to personer. La Casona Del Patio er også egnet til cykelferier. Du kan blandt andet leje cykler her, få tips til ruter samt blive behandlet af en fysioterapeut, der er specialiseret i cykelsport.
Dobbeltværelset med terrasse er identisk med standard dobbeltværelset, men det har endvidere en rummelig terrasse med solsenge. Værelset er indrettet med en dobbeltseng eller to enkeltsenge. Endvidere er der sofahjørne med sofa eller lænestole og tv. Det velindrettede badeværelse har bad, håndvask, wc samt hårtørrer. Værelset har aircondition og Wi-Fi.
Dobbeltværelset er indrettet med en dobbeltseng eller to enkeltsenge. Endvidere er der sofahjørne med sofa eller lænestole og tv. Det velindrettede badeværelse har bad, håndvask, wc samt hårtørrer. Værelset har aircondition og Wi-Fi.
Dobbeltværelset er indrettet med en enkeltpersonssovesofa og en dobbeltseng eller to enkeltsenge. Badeværelset har badekar, håndvask, toilet, føntørrer og make-up spejl. Der er en minibar, der kan bruges mod betaling. Endvidere er der sofahjørne med sofa eller lænestole og tv. Værelset har aircondition og radiator.
Terrasse med udendørs møbler: stole, bord